ᱨᱳᱦᱤᱱᱤ ᱥᱤᱱᱫᱷᱩᱨᱤ ᱫᱟᱥᱟᱨᱤ

ᱨᱳᱦᱤᱱᱤ ᱥᱤᱱᱫᱷᱩᱨᱤ ᱫᱟᱥᱟᱨᱤ (ᱡᱟᱱᱟᱢ ᱓᱐ ᱢᱮ ᱑᱙᱘᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱙ ᱵᱮᱪ ᱨᱤᱱᱤᱡ ᱠᱚᱨᱱᱟᱴᱚᱠ ᱠᱮᱰᱟᱨ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱥᱟᱥᱚᱱ ᱪᱟᱪᱞᱟᱣ ᱥᱮᱵᱟ (ᱟᱭᱤ.ᱮ.ᱮᱥ) ᱨᱤᱱᱤᱡ ᱚᱯᱷᱤᱥᱚᱨ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱥᱤᱱᱫᱩᱨᱤ ᱫᱚ ᱓᱐ ᱢᱮ ᱑᱙᱘᱔ ᱥᱟᱞ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱤ. ᱴᱮᱠ., ᱠᱮᱢᱤᱠᱟᱞ ᱤᱱᱡᱤᱱᱤᱭᱚᱨᱤᱝ ᱮ ᱯᱟᱲᱦᱟᱣ ᱠᱮᱫᱼᱟ ᱾ ᱟᱨ ᱒᱐᱐᱙ ᱵᱮᱪ ᱨᱤᱱᱤᱡ ᱟᱭᱤ.ᱮᱥ. ᱚᱯᱷᱤᱥᱚᱨ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾

ᱠᱟᱹᱢᱤ ᱡᱤᱭᱚᱱ
ᱥᱤᱸᱫᱷᱩᱨᱤ ᱫᱚ ᱢᱤᱫ ᱥᱤᱵᱷᱤᱞ ᱥᱮᱵᱟᱠᱤᱭᱟᱹ ᱞᱮᱠᱟᱛᱮ ᱛᱩᱢᱠᱩᱨᱩ ᱨᱮ ᱥᱚᱦᱚᱫ ᱠᱚᱢᱤᱥᱚᱱᱟᱨ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱛᱟᱭᱚᱢ ᱩᱱᱤ ᱫᱚ ᱒᱐᱑᱔ ᱫᱷᱟᱹᱨᱤᱡ ᱜᱨᱟᱢᱤᱱ ᱩᱛᱱᱟᱹᱣ ᱟᱨ ᱯᱚᱧᱪᱟᱭᱚᱛ ᱨᱟᱡᱽ ᱰᱤᱯᱟᱨᱴᱢᱮᱱᱴ, ᱥᱣᱮᱨ-ᱨᱳᱡᱽᱜᱟᱨ ᱯᱨᱚᱡᱮᱠᱴ, ᱵᱮᱝᱜᱟᱞᱩᱨᱩ ᱨᱮ ᱰᱟᱭᱨᱮᱠᱴᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾

ᱤᱱᱟᱹ ᱛᱟᱭᱚᱢ ᱒᱐᱑᱗ ᱥᱮᱨᱢᱟ ᱨᱮ ᱦᱟᱥᱟᱱ ᱨᱤᱱᱤᱡ ᱰᱤᱯᱩᱴᱤ ᱠᱚᱢᱤᱥᱚᱱᱚᱨ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾

ᱩᱱᱤ ᱫᱚ ᱢᱟᱭᱥᱩᱨ ᱨᱤᱱᱤᱡ ᱰᱤᱯᱩᱴᱤ ᱠᱚᱢᱤᱥᱚᱱᱚᱨ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

᱗ ᱪᱟᱸᱫᱚ ᱛᱟᱭᱚᱢ, ᱠᱚᱨᱱᱟᱴᱚᱠ ᱥᱚᱨᱠᱟᱨ ᱫᱚ ᱠᱚᱨᱱᱟᱴᱚᱠ ᱜᱟᱡᱮᱴ ᱰᱤᱯᱟᱨᱴᱢᱮᱱᱴ ᱨᱮ ᱥᱤᱨᱟᱹ ᱥᱟᱯᱲᱟᱣᱤᱡ ᱞᱮᱠᱟᱛᱮᱭ ᱵᱟᱦᱟᱞ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱥᱟᱥᱚᱱ ᱪᱟᱪᱞᱟᱣ ᱥᱮᱵᱟ ᱚᱯᱷᱤᱥᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱ ᱦᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱘᱔ ᱨᱮ ᱡᱟᱱᱟᱢ ᱠᱚ